stanford-oval/wikipedia huggingface dataset:
תופעת העולם הקטן
ביטויים בתרבות הפופולרית > מספר ארדש

פול ארדש נחשב למתמטיקאי הפורה ביותר שחי אי-פעם, מלבד לאונרד אוילר, מבחינת מספר המאמרים המדעיים שפרסם. הוא פרסם מעל ל-1,500 מאמרים, רובם הגדול עם מחברים-עמיתים: 509 במספר. בעקבות כך, הפך ארדש לנקודת מוקד בפולקלור המתמטי במה שמכונה "גרף המאמרים", גרף המכיל מתמטיקאים כצמתים, ומקשר ביניהם לפי פרסום מאמרים משותפים.
מרחקו של אדם מארדש בגרף זה מכונה "מספר ארדש" שלו. המחברים שפרסמו יחד עם ארדש מאמר, נחשבים בעלי "מספר ארדש 1". אלו שפרסמו מאמר עם מתמטיקאי שפרסם עם ארדש מאמר (כלומר אלה שפרסמו מאמר עם מישהו שהוא בעל "מספר ארדש 1") הם בעלי "מספר ארדש 2" (כאלו יש כ-7,000), וכן הלאה.
ביטויים בתרבות הפופולרית > מספר בייקון

שש דרגות של קווין בייקון (פרפרזה על שש דרגות של הפרדה) הוא משחק בו צריכים המשתתפים למצוא את הקשר של כל שחקן לקווין בייקון, על ידי מציאת סרטים משותפים שבהם שיחק עמו. "מספר הבייקון" מוגדר בדומה למספר ארדש - מרחקו של שחקן מקווין בייקון, כשהקשרים הם סרטים משותפים.
באוניברסיטת וירג'יניה הוקם אתר שדרכו יכול הגולש למצוא את מספר הבייקון של כל שחקן. קיימים מעט מאוד שחקנים בעלי מספר בייקון אינסופי, דהיינו שאי אפשר לקשרם לקווין בייקון דרך אף שחקן משותף. לפי האתר, המבוסס על נתוני IMDb, וכולל כמעט 800 אלף שחקנים, מספר הבייקון הגבוה ביותר שהתגלה עד היום (מלבד האינסוף) הוא 8, ומספר הבייקון הממוצע הוא 2.950.
משמעות הדבר היא שניתן ליצור קשר בין שחקנים רבים בכשישה צעדים, מאחר ששש הוא המרחק הממוצע מקווין בייקון כפול שתיים - הדרך משחקן פלוני לקווין בייקון, וממנו לשחקן אלמוני. בנוסף, ניתן ליצור קשר בין כל שני שחקנים שמספר בייקון שלהם איננו אינסופי ב-16 צעדים (המקסימום כפול שתיים).
קווין בייקון איננו המרכז הטוב ביותר, כלומר איננו השחקן עם ממוצע המרחקים הנמוך ביותר לשאר חברי הרכיב הקשיר שלו. השחקנים המרכזיים משתנים לעיתים תכופות עקב הוספת סרטים חדשים, וידוע כי דונלד סתרלנד, רוד סטייגר ודניס הופר היו מרכזיים בשלב מסוים.
ביטויים בתרבות הפופולרית > מספר ארדש-בייקון

לאנשים מעטים יחסית ניתן לחשב מספר ארדש-בייקון - סכום מספר ארדש ומספר בייקון שלהם. רוב בעלי מספר ארדש-בייקון הם מתמטיקאים ומדענים שהשתתפו בסרטים כניצבים או בתפקידי אורח.
ראו גם

ניתוח רשתות חברתיות
פסיכולוגיה חברתית
סוציולוגיה
גלובליזציה
הכפר הגלובלי
חוק דתיים שלובים
פיצוחים (משחק חברתי)
לקריאה נוספת

אלברט-לסלו ברבאשי, קישורים - המדע החדש של רשתות, בתרגום דרורה בלישה, הוצאת פרוזה, ידיעות אחרונות ספרי חמד 2004.
הערות שוליים

↑  The Small World Problem, Stanley Milgram, Psychology Today, 1967
↑  http://measure.igpp.ucla.edu/GK12-SEE-LA/Lesson_Files_09/Tina_Wey/TW_social_networks_Milgram_1967_small_world_problem.pdf
↑  An Experimental Study of the Small World Problem, Jeffrey Travers, Stanley Milgram, Sociometry, 1969
1 2  Small World Project באתר אוניברסיטת קולומביה
↑  The Small World, Manfred Kochen, Norwood, 1989.
↑  Contacts and Influence, Ithiel de Sola Pool, Manfred Kochen, Social Networks, 1978.
↑  Could It Be A Big World?, Judith S. Kleinfeld, Society, 2002‏ (html)
↑  Blass, Thomas Comment on Kleinfeld's "Could it be a big world after all?", HTP Prints ,28 January 2002‏ (html)
↑  Six Degrees: Urban Myth?, Judith S. Kleinfeld, Psychology Today, Mar/Apr 2002‏ (html)
↑  אסף שפירא, הרחבות לפרק 2: באמת עולם קטן? האמת על עולם הרשת, באתר NETfrix, ‏2020-02-09
↑  Acquaintance links between white and negro populations: Application of the small world method, Charles Korte, Stanley Milgram, Journal of Personality and Social Psychology, 1970
↑  The urban communication network and social stratification: a “small world experiment”, Lin Nan, Paul W. Dayton, Peter Greenwald, Communication Yearbook, 1977
↑  Collective Dynamic Group
↑  An Experimental Study of Search in Global Social Networks, Peter Sheridan Dodds, Roby Muhamad, Duncan J. Watts, Science, 8 August 2003‏ (pdf)
↑  Degree Sequences of Random Graphs, Béla Bollobás, Discrete Math, 1981
↑  The Strength of Weak Ties, Mark Granovetter, American Journal of Sociology, 1973‏ (pdf)
↑  The Oracle of Bacon at Virginia
תחרות העל בנורווגיה 2015

תחרות העל בשחמט התקיימה בסטוונגר שבנורווגיה בין התאריכים 16 ביוני 2015 ל-25 ביוני 2015.[דרושה הבהרה] בתחרות התקיימו תשעה סיבובים. התחרות בקטגוריה 22 (מד כושר ממוצע 2782). עד למועד התחרות התקיימו רק שתי תחרויות בקטגוריה 23 וזו נחשבה לתחרות השלישית ברמתה אי פעם.
בתחרות ניצח וסלין טופאלוב עם 6.5 נקודות שקידמו אותו ב-18 נקודות במד הכושר ל-2816, את המקום ה-2–3 חלקו וישוואנתן אנאנד והיקארו נקמורה עם 6 נקודות - כל אחד משניהם צבר 12 נקודות נוספות למד הכושר שלו. לאלוף העולם מגנוס קרלסן הייתה תחרות גרועה והוא סיים במקום השביעי עם 3.5 נקודות בלבד שהביאו לירידה במד הכושר בכ-23 נקודות.
קצב המשחקים

זמן קצר לפני תחילת הסיבוב השני, ולאחר השערורייה שהייתה בסיום הסיבוב הראשון בו נקבע הפסד בעמדה זכויה לאלוף העולם עקב נפילת שעונו פורסמו באתר התחרות קצב המשחקים, שהוא חריג בעולם השחמט. שעתיים לכל צד ל-40 המסעים הראשונים (ללא כל תוספת זמן - המקובל תוספת זמן של 30 שניות לכל מסע), לאחר מכן ליתרת המשחק שעה אחת לכל צד ותוספת של 30 שניות החל מהמסע ה-41. (המקובל - תוספת של רבע שעה לאחר המסע ה-60).
קדמה לתחרות תחרות בזק בקצב של 3 דקות למשחק בתוספת שתי שניות לכל מסע, תחרות זו החליפה את הגרלת השחקנים המתקיימת תמיד ביום שלפני תחילת התחרות. בתחרות הבזק ניצח מקסים ושייה-לגראב עם 6.5 נקודות מתשעה משחקים, במקום השני היקארו נקמורה עם 6 ובמקום השלישי מגנוס קרלסן עם 5.5 נקודות.
משתתפי התחרות

מגנוס קרלסן - אלוף העולם הנוכחי רב אמן נורווגי המדורג במקום ה-1 בעולם עם 2876 נקודות במד הכושר של פיד"ה (נכון למאי 2015).
וישוואנתן אנאנד - רב אמן הודי בשחמט ואלוף העולם לשעבר. אנאנד מדורג במקום ה-2 בעולם עם 2804 נקודות.
פביאנו קרואנה - רב אמן איטלקי המדורג במקום ה-3 בעולם עם 2803 נקודות במד הכושר של פיד"ה.
היקארו נקמורה - רב אמן אמריקאי, המדורג במקום ה-4 בעולם עם 2799 נקודות, ובמקום הראשון בארצות הברית.
וסלין טופאלוב רב אמן בולגרי המדורג במקום ה-5 בעולם עם 2798 נקודות במד הכושר של פיד"ה.
אלכסנדר גרישצ'וק - רב אמן רוסי המדורג במקום ה-6 בעולם עם 2780 נקודות במד הכושר של פיד"ה .
אניש גירי - רב אמן הולנדי, המדורג במקום ה-9 בעולם עם 2776 נקודות
לבון ארוניאן - רב אמן ארמני המדורג במקום ה-10 בעולם עם 2776 נקודות במד הכושר של פיד"ה.
מקסים ושייה-לגראב - רב אמן צרפתי, המדורג במקום ה-12 בעולם עם 2754 נקודות במד הכושר של פיד"ה.
גון לודביג המר - רב אמן נורווגי המדורג במקום ה-75 בעולם עם 2665 נקודות במד הכושר של פיד"ה .
הערות שוליים

↑  Rate of Play The time limit shall be 40 moves in 2 hours, followed by the rest of the game in 1 hour with a 30-second increment from move 41.
↑  מגנוס קרלסן, באתר פיד"ה (באנגלית)
↑  וישוואנתן אנאנד, באתר פיד"ה (באנגלית)
↑  פביאנו קרואנה, באתר פיד"ה (באנגלית)
↑  היקארו נקמורה, באתר פיד"ה (באנגלית)
↑  וסלין טופאלוב, באתר פיד"ה (באנגלית)
↑  אלכסנדר גרישצוק, באתר פיד"ה (באנגלית)
↑  אניש גירי, באתר פיד"ה (באנגלית)
↑  לבון ארוניאן, באתר פיד"ה (באנגלית)
↑  מקסים ושייה-לגראב, באתר פיד"ה (באנגלית)
↑  גון לודביג המר, באתר פיד"ה (באנגלית)
.eg

| --- | --- |

 תאריך ייסוד:  1990 
 domain.eg
 
eg. היא סיומת האינטרנט הלאומית של שמות המתחם (domain name) של אתרי אינטרנט הרשומים במצרים, הסיומת הושקה בשנת 1990. שמות המתחם והסיומות מנוהלות על ידי הארגון המצרי 'Egyptian Universities Network'. לכל גוף או אינדיבידואל שרוצה לרשום שם תחום תחת סיומת זו חייב להיות נציג מקומי. הסיומת המצרית באלפבית הערבי היא .مصر(אנ'). במהלך ההפגנות במצרים ב-2011, כל האתרים תחת סיומת זו הושבתו על ידי הממשלה.
סיומות אינטרנט משניות

להלן סיומות האינטרנט המשניות במצרים:
| שם תחום | שימוש |
| --- | --- |
ac.eg.: אתרי אינטרנט אקדמאיים
adn.eg.: למטרות ניסוי הקשורות לסיומת באלפבית הערבי
com.eg.: אתרים מסחריים
edu.eg.: אתרים חינוכיים
eun.eg.: ארגון האינטרנט המצרי 'Egyptian Universities Network'
gov.eg.: אתרים ממשלתיים
info.eg.: מידע
mil.eg.: אתרים צבאיים
name.eg.: אתרים אישיים
net.eg.: תקשורת ורשת
org.eg.: ארגונים מצריים
sci.eg.: אתרים מדעיים
sport.eg.: אתרי ספורט
tv.eg.: מדיה חזותית
הערות שוליים

↑  "First IDN ccTLDs Requests Successfully Pass String Evaluation". ICANN. 2010-01-21.
↑   'Historic' day as first non-latin web addresses go live, BBC, 6 May 2010.
↑  Egyptian Internet shutdown by government, CNN, January 28, 2011.
| סיומות אינטרנט של מדינות |
| --- | --- | --- |
| ISO 3166-1 alpha-2 | ISO 3166-1 alpha-2 |  |
| A | .ac .ad .ae .af .ag .ai .al .am .ao .aq .ar .as .at .au .aw .ax .az |  |
| B | .ba .bb .bd .be .bf .bg .bh .bi .bj .bm .bn .bo .br .bs .bt .bw .by .bz |  |
| C | .ca .cc .cd .cf .cg .ch .ci .ck .cl .cm .cn .co .cr .cu .cv .cw .cx .cy .cz |  |
| D | .de .dj .dk .dm .do .dz |  |
| E | .ec .ee .eg .er .es .et .eu |  |
| F | .fi .fj .fk .fm .fo .fr |  |
| G | .ga .gd .ge .gf .gg .gh .gi .gl .gm .gn .gp .gq .gr .gs .gt .gu .gw .gy |  |
| H | .hk .hm .hn .hr .ht .hu |  |
| I | .id .ie .il .im .in .io .iq .ir .is .it |  |
| J | .je .jm .jo .jp |  |
| K | .ke .kg .kh .ki .km .kn .kp .kr .kw .ky .kz |  |
| L | .la .lb .lc .li .lk .lr .ls .lt .lu .lv .ly |  |
| M | .ma .mc .md .me .mg .mh .mk .ml .mm .mn .mo .mp .mq .mr .ms .mt .mu .mv .mw .mx .my .mz |  |
| N | .na .nc .ne .nf .ng .ni .nl .no .np .nr .nu .nz |  |
| O | .om |  |
| P | .pa .pe .pf .pg .ph .pk .pl .pm .pn .pr .ps .pt .pw .py |  |
| Q | .qa |  |
| R | .re .ro .rs .ru .rw |  |
| S | .sa .sb .sc .sd .se .sg .sh .si .sk .sl .sm .sn .so .sr .ss .st .sv .sx .sy .sz |  |
| T | .tc .td .tf .tg .th .tj .tk .tl .tm .tn .to .tr .tt .tv .tw .tz |  |
| U | .ua .ug .uk .us .uy .uz |  |
| V | .va .vc .ve .vg .vi .vn .vu |  |
| W | .wf .ws |  |
| Y | .ye .yt |  |
| Z | .za .zm .zw |  |
ערך זה הוא קצרמרבנושא סיומות אינטרנט. אתם מוזמנים לתרום לוויקיפדיה ו.
ADSL

נתב אשר החיבור שלו לאינטרנט הוא בטכנולוגית DSL
חלוקת התדרים בקו ADSL
Asymmetric Digital Subscriber Line (בראשי תיבות: ADSL) היא טכנולוגית DSL שמשמשת לתקשורת נתונים ברוחב פס גבוה בקווי טלפון רגילים. המילה "אסימטרית" (Asymmetric) בשם הטכנולוגיה רומזת לעובדה שהטכנולוגיה מנצלת את רוב רוחב הפס להעברת נתונים אל המשתמש, ומותירה רק חלק קטן מרוחב הפס להעברת נתונים מהמשתמש. אסימטריות כזו בתנועת הנתונים אכן מאפיינת את עיקר השימוש של משתמשי קצה באינטרנט: אל המשתמש, הפרטי או העסקי, זורמים תכנים שונים, כגון מסמכים, קובצי וידאו וקובצי אודיו. הזרימה מהמשתמש החוצה מוגבלת בדרך כלל למשלוח בקשות מצדו, ולכן אינה דורשת רוחב פס גבוה.
מימוש ADSL

פרק זה טעון שכתוב. אנא תרמו לוויקיפדיה . ייתכן שתמצאו פירוט בדף השיחה. הסיבה היא ערבוב בין הטכנולוגיה לתקן.
הרעיון שמאחורי ה-ADSL הוא שימוש באפנון דיגיטלי בטווח תדרים הגבוה מזה שבו עושה שימוש מכשיר הטלפון הביתי. בנוסף לאפנון הקו באותות בתדר שמע, נוספים לו אותות מאופננים דיגיטלית בתדרים גבוהים יותר, המאפשרים שימוש ביחידת הקצה בתקשורת נתונים, כגון גלישה באינטרנט, ודיבור בטלפון בו-זמנית,
לשם כך קו הטלפון מחולק לשלושה ערוצים:
להעברת קול (לשיחת טלפון רגילה)
לתקשורת יורדת, כלומר קבלת נתונים מהרשת (DownStream)
לתקשורת עולה, כלומר שליחת נתונים אל הרשת ולעלות אותה
רוחב הסרט המוקצה לערוץ המשמש לתקשורת עולה (UpStream) קטן בהרבה מזה של התקשורת היורדת (DownStream) ולכן הקו הוא א-סימטרי.
ntko
טכנולוגיית ADSL מיושמת בצורה הבאה:
בזמן דיבור בטלפון נמצאים בשימוש טווח התדרים בין 0-3.4KHz בלבד, להעברת נתונים נמצאים בשימוש התדרים שבין 25.8KHz – 1.1MHz, טווח התדרים המשמש לתקשורת יורדת מחולק ל־224 תת-ערוצים וטווח התדרים המשמשים לתקשורת עולה מחולק ל־26 תת-ערוצים, כאשר ניצול מקסימלי של הקו נותן קצב תקשורת מהיר מאוד. המרחק בין המרכזייה ללקוח חשוב מאוד מאחר שככל שהמרחק גדל המהירות יורדת בגלל ניחות הנוצר בעוצמת האות.
בתנאים אופטימליים מהירות הקו יכולה להגיע לקצב נתונים של עד 8.1 מגהביט לשנייה.
השימוש בטווח תדרים רחב זה מתאפשר בזכות השימוש בטכנולוגיות עיבוד אותות דיגיטלי (DSP) מתקדמות המאפשרות לפצות על ניחות הנוצר בעוצמת האות תוך שהוא עובר בקווי הנחושת למרכזיה, ולהפריד בצורה טובה יותר בין אותות שונים המשודרים בקו.
כמו כן ה־ADSL משתמש בטכנולוגית DMT ובקוד תיקון מסוג Trellis.
כדי לספק שירותים בטכנולוגיית ADSL, זקוקה חברת הטלפון לבצע התקנות מקדימות של ציוד במרכזייה האזורית ולאחר מכן להתקין מפצל על קו הטלפון של המנוי ומודם ייעודי בביתו. מודמים ומערכות תקשורת ADSL מיוצרים בין השאר על ידי החברות הישראליות Orckit-Corrigent ו־ECI.
חברת הטלפוניה הישראלית "בזק" החלה בשנת 2000 לספק שירות ADSL בישראל וקנתה בראשית ציוד להפעלת השירות מאלקטל-לוסנט ו־Orckit-Corrigent הישראלית, ומאוחר יותר גם מחברות אחרות.
ראו גם

DSL
NGN
VDSL
Bad Boy

Bad Boy (בעברית: ילד רע) הוא סינגל שהוקלט על ידי הראפר האמריקאי ג'וס וורלד, ביחד הראפר האמריקאי יאנג ת'אג. השיר יצא לאור ב-15 בינואר 2021, על ידי חברות התקליטים אינטרסקופ וגרייד איי, כסינגל שלא מתוך אלבום. מגזין Complex דירג את השיר במקום ה-23 ברשימת ״50 השירים הטובים ביותר לשנת 2021 (עד כה)״.
רקע והוצאה

בנובמבר 2019, פרסם וורלד תמונות בעמוד האינסטגרם שלו, עם הכיתוב "דברים גדולים בדרך". התמונות הכילו גם הצצה לצילומי הסצנות עם במאי הקליפ קול בנט והאמן האורח יאנג ת'אג.
ב-25 בדצמבר 2020, חשף בנט כי לאחר ציפייה רבה השיר "Bad Boy", והוידאו קליפ שלו יצאו לאור ב-15 בינואר 2021. בנט סיפר כי זה הוא שיתוף הפעולה המצולם האחרון בינו לבין ג'וס וורלד לפני מותו.
בשיר, ג׳וס וורלד ויאנג ת׳אג מדברים על אורח החיים המהיר שלהם ומשווים את עצמם לויל סמית' ומרטין לורנס, כוכבי הסרט בחורים רעים.
וידאו קליפ

הווידאו קליפ הנלווה שצולם לשיר בוים על ידי קול בנט והועלה לערוץ היוטיוב Lyrical Lemonade בשידור חי ב-15 בינואר 2021, בסמוך לצאתו של הסינגל עצמו. הקליפ צולם בשיקגו ב-25 באוקטובר 2019, חודש, שבוע ושישה ימים בלבד לפני מותו של וורלד.
מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |   ‏‏‏  מצעדים ודירוגים (2021)>  |
| --- | --- | --- | --- |
|  אירלנד | מצעד הסינגלים האירי | 26 |  |
|  הולנד | מצעד 40 הסינגלים ההולנדיים | 91 |  |
|  הממלכה המאוחדת | מצעד הסינגלים הבריטי | 31 |  |
|  שוודיה | סוורייטופליסטן | 1 |  |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 15 בינואר 2021 | הזרמת מוזיקה • הורדה דיגיטלית | גרייד איי • אינטרסקופ |  |
362

שנת 362 היא השנה ה-62 במאה ה-4. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 362 ניתן לה בדיעבד.
כל התאריכים שלהלן הם לפי הלוח היוליאני.
נולדו

מסרוב משדוץ, נזיר ובלשן, ממציא האלפבית הארמני
נפטרו

בבא רבה
ראו גם

ילידי 362‎
נפטרים ב-362‎
1984 (תשדיר פרסומת)

| --- | --- |

תמונה מתוך התשדיר
 מבוסס על:  1984 
 בימוי:  רידלי סקוט 
 הופק בידי:  סרטי פיירבנק, ניו יורק
 תסריט:  סטיב היידן (רעיונאי)
 עריכה:  פמלה פאוור
 שחקנים ראשיים:  אניה מייג'ר דייוויד גרהאם
 צילום:  אדריאן בידל 
 מדינה:  ארצות הברית 
 חברה מפיצה:  אפל 
 הקרנת בכורה:  31 בדצמבר 1983, 22 בינואר 1984
 משך הקרנה:  60 שניות
 שפת הסרט:  אנגלית
 סוגה:  פרסום 
 תקציב:  900,000‏$
 דף הסרט ב־IMDb
 
"1984" הוא שמו של סרטון פרסומת של חברת אפל, לקראת השקתו של מחשב המקינטוש בשנת 1984. את הפרסומת ביים יוצר הסרטים רידלי סקוט.
עליית הפרסומת לאוויר

הסרטון עלה לאוויר פעמיים: פעם אחת מוקדם מספיק כדי להיכנס לתחרות הפרסומות של אותה שנה, ופעם שנייה במהלך שידורי הסופרבול, שהיה זמן צפיית שיא בטלוויזיה האמריקאית. הפרסומת הייתה כל כך אפקטיבית וזכירה – שצופים רבים זוכרים אותה טוב יותר מאשר את משחק הפוטבול.
עלילת התשדיר

התסריט מנסה לדמות את עלילת הספר "1984" של ג'ורג' אורוול. בתשדיר מוצג בפני הצופים אצטדיון ענק מלא בגלוחי ראש בלבוש אחיד מביטים במסך שעליו נראה "האח הגדול", ראש המפלגה בספר, כשהוא נושא נאום ניצחון על הצלחתם לדכא את מרידות המחשבה, ושכעת כולם חושבים בצורה שאותה תכננה המפלגה. במקביל לתמונות אלו נראית אישה המתפרצת להיכל כשחיילים רודפים אחריה ומנסים למנוע ממנה להיכנס. האישה בולטת בתוך הקהל בלבושה הצבעוני, בשיערה ובעורה השזוף. בשיא הפרסומת מיידה האישה פטיש על המסך ושוברת אותו, דבר הגורם לכל הצופים לפעור את פיהם בתדהמה ובחרדה. בסוף התשדיר הוצגה ההודעה שב-24 בינואר 1984 אפל תשיק את המקינטוש, כדי ששנת 1984 לא תראה כמו "1984".
המסר הפרסומי

מטרת הפרסומת הייתה להציג את אפל כאלטרנטיבה למונופול העצום של יבמ ששרר אז בשוק המחשבים. התשדיר עשה שימוש מוצלח בפחד הלא-רציונלי ששרר אז בקרב חלקים מהציבור, ששנת 1984 תהיה קטסטרופלית כפי שהוצגה בספר של אורוול. הפרסומת הצליחה למצב את המותג אפל בתור חלופה לאחדות החשיבה אותה מייצגת יבמ. 

המיצוב של המותג כפי שבאה לידי ביטוי בפרסומת, מציע "לגאול" את הצופים ולהציע להם חופש בחירה, גם אם עד אז היה נדמה כי "יבמ" היא האפשרות היחידה בכל הנוגע לשוק המחשבים.
אלמנטים פרסומיים חשובים

הפרסומת נחשבת לאחת הפרסומות הקלאסיות והחשובות בעולם הפרסום והשיווק.
ישנם מספר אלמנטים בולטים בפרסום אשר ניתן להמחיש באמצעות הפרסומת:
שימוש בהפחדה – שימוש בהפחדה בפרסום הוא חרב פיפיות בדרך כלל. הפרסומת מראה שימוש נכון בהפחדה בכך שהתסריט שהיא מציגה בדיוני מספיק על מנת שהקהל "יסבול" את הצפייה ולא יתחמק ממנה או ידחיק את המסר. כמו כן הצגת הפתרון למצוקה מסייע לקתרזיס ולעיכול ההפחדה ללא הצבת מחסומים.
שימוש באלמנטים תרבותיים – ההנחה כי הספר 1984, וגם השנה עצמה היא חלק מהמטען התרבותי הקולקטיבי ולכן יכולה לשמש כ"שפה משותפת" בין הצופים לפרסומת.
שימוש במטאפורה התנהגותית – ההמשלה של התנהגות הדמויות בעולם ה"פוליטי" אותו מציגה הפרסומת אל האפשרויות העומדות בפני הצרכנים כשהם רוכשים מחשב.
היעדר המוצר – אי הצגה של המוצר מחזקת את כוחם של האלמנטים הוויזואליים והרגשיים בפרסומת. למעשה הפרסומת אינה מציגה יתרון מוצרי אחד של אפל על פני יבמ, אלא מדברת רק על הערכים אותם מייצג המותג.
פרסים

הסרטון זכה במקום הראשון בפסטיבל הפרסום בקאן ובפרס קליאו. על מנת להיות זכאית להצגת מועמדות לתחרות הקליאו כבר ב-1984, שודרה הפרסומת בדצמבר 1983 בתחנת טלוויזיה קטנה באיידהו בעלות של 10 דולר.
הערות שוליים

↑  The 1984 Apple Commercial, באתר Curt's Media
Bad Child

Bad Child הוא סינגל שהוקלט על ידי הזמרת-יוצרת האוסטרלית טונס אנד איי. השיר יצא לאור ב-12 במרץ 2020, כסינגל שלא מתוך אלבום, על ידי חברת התקליטים Bad Batch רקורדס.
רקע וכתיבה

ב-11 במרץ 2020, הודיעה ווטסון כי תוציא מוזיקה חדשה למחרת. יציאת השיר, יחד עם כללה שיר נוסף הנקרא "Can't Be Happy All the Time", אשר מלווה בקליפ מונפש. הזמרת חשפה כי לראשונה היא כתבה שיר "בנעליו של מישהו אחר; כותבת מנקודת מבטם". עוד הסבירה כי השיר הוא "דרך שלה לראות את החיים גדלים דרך עיניו של מישהו אחר".
רשימת רצועות

| Bad Child / Can't Be Happy All the Time> מס' | Bad Child / Can't Be Happy All the Time> שם | Bad Child / Can't Be Happy All the Time> משך | Bad Child / Can't Be Happy All the Time>  | Bad Child / Can't Be Happy All the Time>  | Bad Child / Can't Be Happy All the Time>  | Bad Child / Can't Be Happy All the Time>  | Bad Child / Can't Be Happy All the Time>  | Bad Child / Can't Be Happy All the Time>  | Bad Child / Can't Be Happy All the Time>  |
| --- | --- | --- | --- | --- | --- | --- | --- | --- | --- |
| 1. | Bad Child  | 3:41 |  |  |  |  |  |  |  |
| 2. | Can't Be Happy All the Time  | 4:16 |  |  |  |  |  |  |  |
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |   ‏‏‏  מצעדים ודירוגים (2020)>  |
| --- | --- | --- | --- |
|  אוסטרליה | מצעד הסינגלים האוסטרלי | 15 |  |
|  ארצות הברית | בילבורד הוט 100 | - |  |
|  ארצות הברית | מצעד שירי רוק & אלטרנטיביים | 19 |  |
|  נורווגיה | VG-lista | 13 |  |
|  ניו זילנד | המצעד הניו זילנדי הרשמי | 5 |  |
|  צ'כיה | ČNS IFPI | 59 |  |
|  קנדה | קנדה הוט 100 | - |  |
|  קנדה | מצעד מכירות שירים דיגיטליים | 39 |  |
|  שוודיה | סוורייטופליסטן | 73 |  |
|  שווייץ | המצעד השווייצרי | 79 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה | 70,000 |
 מכירות + הזרמת מדיה בלבד
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| בעולם | 12 במרץ 2020 | הורדה דיגיטלית • הזרמת מוזיקה | Bad Batch רקורדס |  |
הערות שוליים

1 2  TONES AND I - CAN'T BE HAPPY ALL THE TIME (ANIMATED LYRIC VIDEO), נבדק ב-2020-03-12
↑  טונס אנד איי, קונסטנטין קרסטינג
1 2  Bad Child / Can't Be Happy All the Time (באנגלית), נבדק ב-2020-03-12
1 2  TONES AND I - BAD CHILD (ANIMATED LYRIC VIDEO), נבדק ב-2020-03-12
↑  ARIA Australian Top 50 Singles, www.aria.com.au
| טונס אנד איי |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Welcome to the Madhouse |  |
| מיני-אלבומים | The Kids Are Coming |  |
| סינגלים | "Johnny Run Away" • "Dance Monkey" • "Never Seen the Rain" • "The Kids Are Coming" • "Bad Child" • "Can't Be Happy All the Time" • "Ur So F**king Cool" • "Fly Away" • "Won't Sleep" • "Cloudy Day" |  |
| --- | --- |
בקרת זהויות :  MusicBrainz release group: 2b4bc622-d843-4e26-b0ab-a4deeb7f3d4c
1 במאי

ערך זה עוסק ביום בלוח הגרגוריאני. אם התכוונתם ליום הפועלים הבין-לאומי, ראו .
הפגנות אחד במאי בישראל, 2009
1 במאי הוא היום ה־121 בשנה (122 בשנה מעוברת), בשבוע ה־18 בלוח הגרגוריאני. עד לסיום השנה, נשארו עוד 245 ימים.
אירועים היסטוריים ביום זה

305 – דיוקלטיאנוס, ומקסימיאנוס קיסרי רומא ששלטו בשותפות, פורשים מתפקידם מרצון, הקיסרים היחידים לעשות כן
1328 – הסכם אדינבורו, אנגליה מכירה בעצמאות סקוטלנד
1350 – ציריך מצטרפת לקונפדרצית שווייץ
1489 – כריסטופר קולומבוס מציע למלכת ספרד איזבלה את תוכניתו לחיפוש נתיב מערבי להודו
1544 – חיילים טורקיים כובשים את הונגריה
1707 – חוקי האיחוד של 1707 מוכרזים ומביאים לאיחוד ממלכת אנגליה עם ממלכת סקוטלנד ליצירת ממלכת בריטניה הגדולה
1715 – פרוסיה מכריזה מלחמה על שוודיה
1753 – שיטת המיון של קארולוס ליניאוס מאומצת באופן רשמי
1759 – ג'וזאיה וג'ווד מקים את החברה המסחרית וג'ווד לייצור כלי חרס
1759 – הצי הבריטי כובש את גוואדלופ ואת איי הודו המערבית מידי צרפת
1776 – אדם וייסהאופט הישועי מקים את האילומינטי הבווארי
1840 – בול הדואר הראשון, הפני השחור, נמכר לציבור
1851 – נפתחה התערוכה הגדולה בלונדון, התערוכה העולמית הראשונה
1865 – פורצת מלחמת הברית המשולשת בין פרגוואי לברזיל, ארגנטינה ואורוגוואי
1869 – מועדון פולי ברז'ר נפתח בפריז
1873 – הקיסר פרנץ יוזף פותח את היריד העולמי החמישי בווינה
1886 – נפתחת שביתה כללית של האיגודים המקצועיים בארצות הברית בתביעה למעבר לשמונה שעות עבודה ביום. חג הפועלים באחד במאי נקבע לציון שביתה זאת
1893 – נפתחת התערוכה העולמית של שיקגו (1893) (ננעלה ב־31 באוקטובר)
1921 – תחילת מאורעות תרפ"א, בהם נעשו מעשי אלימות של ערבים נגד היהודים בארץ ישראל
1925 – קפריסין מוכרזת כמושבת כתר בריטית
1931 – בניין אמפייר סטייט נפתח באופן רשמי
1936 – הקיסר היילה סלסי עוזב את אתיופיה עם הפלישה האיטלקית
1941 – הקרנת הבכורה של סרט הקולנוע "האזרח קיין", הנחשב לאחת מיצירות המופת הקולנועיות הגדולות בכל הזמנים
1943 – טיבוע האונייה ארינפורה שהייתה בשיירה למלטה, על ידי חיל האוויר הגרמני, רוב אנשי הצוות והחיילים שנשאה מהם 139 ארץ-ישראלים נהרגו
1944 – הבריטים מגבילים את עליית היהודים לארץ ישראל
1945 – מלחמת העולם השנייה – שרידי הוורמאכט באיטליה נכנעים לבעלות הברית
1946 – קרן המטבע הבין-לאומית מתחילה את פעולתה
1949 – ג'ררד קאיפר מגלה את נראיד, ירח של נפטון
1950 – גואם מוכרזת כשטח תלוי במסגרת ארצות הברית
1956 – שר האוצר, לוי אשכול, מאשר את הקמת העיר אשדוד
1956 – חיסון נגד מחלת שיתוק הילדים משוחרר לציבור
1958 – ארתורו פרונדיסי מושבע לנשיא ארגנטינה
1959 – מרכז החלל בלטסוויל של נאס"א משנה את שמו למרכז טיסות החלל גודרד על שם רוברט גודארד
1960 – משבר מטוס הריגול U-2 – מטוס אמריקני מסוג לוקהיד U-2 מופל מעל שמי ברית המועצות, וטייסו נשבה, מה שגורם למשבר פוליטי
1979 – 36 אנשים נהרגים בחגיגות יום הפועלים הבין-לאומי בכיכר טקסים שבאיסטנבול
1979 – אונייה ישראלית ראשונה, צים "אשדוד", חוצה את תעלת סואץ
1979 – גרינלנד מקבלת אוטונומיה מדנמרק
1997 – מפלגת הלייבור הבריטית בראשות טוני בלייר זוכה בבחירות הכלליות בממלכה המאוחדת, לראשונה אחרי 18 שנות שלטון המפלגה השמרנית
2001 – נחיתת משימת מעבורת החלל אנדוור STS-100 לתחנת החלל הבין-לאומית, כדי להתקין את קנדארם2, לאחר שהות בחלל של 11 יום ו-23 שעות
2004 – האיחוד האירופי מתרחב ב־10 מדינות נוספות: אסטוניה, הונגריה, לטביה, ליטא, מלטה, סלובניה, סלובקיה, פולין, צ'כיה וקפריסין
2004 – מכבי תל אביב זכתה באליפות היורוליג; אנתוני פארקר זכה בתואר ה־MPV של הפיינל פור של היורוליג
2009 – שוודיה מחוקקת חוק המאשר נישואים חד־מיניים
2015 – פתיחת תערוכת אקספו 2015 במילאנו שבאיטליה